অক্ষয় তৃতীয়ার দিন জগন্নাথ মন্দিরের উদ্বোধন দিঘায়, জানালেন মুখ্যমন্ত্রী

কলকাতা: অবশেষে অপেক্ষার অবসান। আগামী ৩০ এপ্রিল অক্ষয় তৃতীয়ায় (Akshay Tritiya) দিঘার জগন্নাথ মন্দিরের (Jaganath Mandir) উদ্বোধন। ২৯ এপ্রিল থেকে মন্দির চত্বরে শুরু হবে যজ্ঞ। মঙ্গলবার সাংবাদিক বৈঠকে ঘোষণা করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। ইতিমধ্যেই ঠিক হয়ে গিয়েছে উদ্বোধনের দিনক্ষণ। ৩০ এপ্রিল উদ্বোধনের পর এ বার থেকে দিঘাতেও শুরু হবে রথযাত্রা।

আরও পড়ুন: কুমোরটুলি ট্রলি কাণ্ড: মধুচক্র চালাত মা ও মেয়ে, বিস্ফোরক প্রতিবেশীরা

দিঘার জগন্নাথ মন্দিরের জন্য ট্রাস্ট গঠন করা হয়েছে। এদিন ক্যাবিনেটের বৈঠকে ওই ট্রাস্ট পাশও করানো হয়। মন্দির ট্রাস্টের চেয়ারম্যান করা হয়েছে রাজ্যের মুখ্যসচিব মনোজ পন্থকে। ২৭ জনের কমিটিতে ইসকন, পুরীর জগন্নাথ মন্দির, দিঘার মাসির বাড়ি, কালীঘাট মন্দির, রামকৃষ্ণ মিশন-সহ একাধিক প্রতিষ্ঠানের একজন করে সদস্যকে রাখা হয়েছে। শীঘ্রই কালীঘাটের স্কাইওয়াকেরও উদ্বোধন হবে বলে জানান মুখ্যমন্ত্রী।